open-index/open-wikipedia-markdown huggingface dataset:
Վոլֆգանգ Պետրիչ

**Վոլֆգանգ Պետրիչ** (,), ավստրիացի դիվանագետ և քաղաքական գործիչ, Ավստրիայի սոցիալ-դեմոկրատական կուսակցության (ՍԴՀԿ) անդամ։

## Կենսագրություն
Ծագումով սլովենացի է, ծնունդով՝ Կարինթիաից։ Վիեննայի համալսարանում սովորել է պատմություն, գերմանական բանասիրություն, քաղաքագիտություն և իրավունք։ 1972 թվականին ստացել է դոկտորական աստիճան։ Եղել է Ավստրիայի վարչապետի գրասենյակի նախկին ղեկավարը, 1977-1983 թվականներին եղել է Ավստրիայի դաշնային կանցլեր Բրունո Կրայսկիի քարտուղարը։

Ավստրիայի արտաքին գործերի նախարարության խորհրդական։

Եվրոպական միության գլխավոր բանակցող և հատուկ ներկայացուցիչ՝ Ռամբույեում Կոսովոյի ապագայի վերաբերյալ կոնֆերանսում։ Ծառայել է որպես դիվանագետ Փարիզում և Նյու Յորքում։

1997-1999 թվականներին Բելգրադում եղել է Ավստրիայի դեսպան (Հարավսլավիայի Միութենական Հանրապետություն)։

1997-2002 թվականներին Բոսնիայում և Հերցեգովինայում եղել է միջազգային հանրության գերագույն ներկայացուցիչը։ Կյանքի է կոչել Դեյտոնյան համաձայնագիրը։

2002 թվականի խորհրդարանական ընտրություններին մասնակցել է Սոցիալ-դեմոկրատական կուսակցության կազմում որպես հեռանկարային թեկնածու արտաքին գործերի նախարարի պաշտոնում։

2003-2008 թվականներին Ժնևում եղել է Ավստրիայի՝ ՄԱԿ-ում մշտական ներկայացուցիչը։

Ավելի ուշ՝ մինչև 2013 թվականը տնտեսական համագործակցության և զարգացման կազմակերպությունում աշխատել է որպես Ավստրիայի դեսպան։

Այնուհետև դարձել է Հարվարդի համալսարանի աշխատակից։

Վերջին տարիներին Եվրոպական մշակութային հիմնադրամում ծառայում է որպես խորհրդի նախագահ և Ավստրիայի հիմնադրամի Մարշալի ծրագրի նախագահ։

Համարվում է Հարավարևելյան Եվրոպայի արտաքին քաղաքականության փորձագետ։

Նա մի քանի գրքերի հեղինակ կամ համահեղինակ է, այդ թվում են՝ «Բոսնիա և Հերցեգովինա։ Եվրոպայում Դեյտոնից» և «Երկար ճանապարհ դեպի խաղաղություն։ Կոսովոն և միջազգային հանրությունը», գրել է Ավստրիայի դաշնային կանցլեր Բրունո Կրայսկու կենսագրությունը։

## Պարգևներ
* Մարիետայի և Ֆրիդրիխ Թորբերգի անվան մեդալ (2002)

## Ծանոթագրություններ

## Արտաքին հղումներ
* Վոլֆգանգ Պետրիչ

Կատեգորիա:Վիեննայի համալսարանի շրջանավարտներ
Կատեգորիա:Ավստրիացի դիվանագետներ
Կատեգորիա:Ավստրիայի քաղաքական գործիչներ
Կատեգորիա:Գիտությունների դոկտորներ
Կատեգորիա:ՄԱԿ-ի պաշտոնյաներ
Կատեգորիա:Ֆուլբրայթի կրթաթոշակակիրներ
Կատեգորիա:Հարվարդի համալսարանի դասախոսներ
Կատեգորիա:Ավստրիացի պատմաբաններ
Կատեգորիա:Ավստրիացի գրողներ
Կատեգորիա:Փիլիսոփայական գիտությունների դոկտորներ
Ինքնանկար սև շան հետ

**Ինքնանկար սև շան հետ** (), ֆրանսիացի բնանկարիչ Գյուստավ Կուրբեի 1842 թվականին նկարած և 1844 թվականին վերջացրած կտավը։ Պահվում է Փարիզի Փոքր պալատում։

## Նկարագրություն
Նկարի վրա պատկերված է գլխարկով երիտասարդ, ով նստած է գետնին՝ սև շան կողքին։ Մեծ ժայռակտորին հենված՝ նա նայում է հանդիսատեսին, իսկ ձեռքին փոքրիկ ծխամորճ կա։ Նրա մեջքի հետևում՝ խոտերի մեջ, դրված է գիրք և ձեռնափայտ։ Հեռվում մենք տեսնում ենք հովտի բնանակարը՝ ծառերն ու բլուրները մասամբ ամպամած երկնքի ֆոնին։ Նկարչի ստորագրությունն ու նկարման թիվը կապույտ գույնով գրված են ձախ կողմում։

## Պատմություն
Այս նկարը հանդիսանում է Կուրբեի առաջին աշխատանքը, որն ընդունվել է Փարիզյան սալոն։ Լուվրում կայացած ցուցահանդեսի պաշտոնական կատալոգի մեջ կտավն ունի 414 գույքային համարը և կոչվում է «*Հեղինակի նկարը*»  ()։

Կուրբեն 1844 թվականի փետրվարի 21-ի ծնողներին ուղղված նամակում գրում է, որ նկարիչ Նիկոլ-Օգյուստ Գեսեի խորհրդով, ով եկել է նրան այցելելու դը լա Արպ փողոցում գտնվող Նարբոնիի հին քոլեջում տեղակայված արհեստանոցում, նա չորրորդ անգամ սալոնի ժյուրիին կներկայացնի նկարների մի շարք։ Բացի «*Ինքնանկար*» կտավից նա սալոն ուղարկեց «*Լոտան ու իր աղջիկները*» և «*Բնանակար*» կտավները։ Բայց ցուցահանդեսի մեջ է ընդգրկվել միայն «*Ինքնանկարը*»։ Կուրբեն այս նամակում հիշատակել է, որ նկարը թվագրվում է 1842 թվականին։ Նույն թվականին նա նկարում է շան հետ ավելի փոքր չափսերով ևս մի ինքնանկար («*Հեղինակի նկարը շան հետ*», Պոնտարլեի թանգարան)։ Շունը, որի մասին գնում է խոսքը սպանիել է, որին մինչև մայիս նվիրել էին նկարչին։

Նկարի վերլուծությունը ցույց է տվել, որ կտավը օգտագործվել է կրկնակի անգամ և նկարի տակ գտնվում է ևս մեկ նմանատիպ մոտիվով նկար։ Ենթադրվում է, որ նկարը սալոնում ցուցադրվել է փոքր ինչ կորացած ձևով։

1844 թվականից հետո նկարը նորից ցուցադրվել է Կաստանյարի ցուցահանդեսում։ 1909 թվականին Ջուլիետա Կուրբեն այն փոխանցել է Փարիզին։

## Վերլուծություն
Կուրբեն իրեն պատկերել է այդ ժամանակվա բոհեմական ոճով հագնված՝ սև թիկնոցով, զոլավոր տաբատով և երկար մազերով։ Լանդշաֆտն ենթադրաբան իրենից ներկայացնում է մասամբ հորինված Բոնեվոյի հովիտը (Դու)։ Կուրբեն՝ իրեն նկարելով բաց երկնքի տակ, շարունակում է 17-րդ դարի անգլիացի ինքնանկարիչների սովորույթը։

Զգացվում է, որ ստեղծագործության ոճի և մոտիվի վրա իրենց ազդեցությունն են թողել Թեոդոր Ժերիկոյի աշխատանքները, իսկ Ֆրանշ-Կոնտե լանդշաֆտի «օձային գիծը» փոխ է առնված Ուիլյամ Հոգարթից։

## Ծանոթագրություններ

Կատեգորիա:Նկարներ այբբենական կարգով
Կատեգորիա:Գյուստավ Կուրբեի նկարներ
Կատեգորիա:Ինքնադիմանկարներ
Կատեգորիա:Ֆրանսիայի գեղանկարչություն
Կատեգորիա:1842 նկարներ
Վիկտոր Ալդոշին

**Վիկտոր Ալդոշին** (), թատրոնի և կինոյի ուկրաինացի դերասան, ռուս դրամատուրգ Լես Ուկրաինկիի անվան Ազգային ակադեմիական թատրոնի (Կիև) և Ուկրաինայի ժողովրդական արտիստ (2014)։

## Կենսագրություն
Ծնվել է 1960 թվականի օգոստոսի 8-ին։

1984 թվականին ավարտել է Կիևի Կարպենկա Կարովոյի անվան թատրոնի, կինոյի և մշակույթի ազգային համալսարանը։

1984-1999 թվականներին եղել է Կիրովոգրադի ուկրաինական երաժշտության և դրամայի տարածաշրջանային թատրոնի դերասան։

1999 թվականից ռուս դրամատուրգ Լես Ուկրաինկիի անվան Ազգային ակադեմիական թատրոնի դերասան։

## Ստեղծագործություն
### Դերերը թատրոնում
* «Ամեն տեղ մենակ․․․» (от имени Тараса Шевченко) 
* «Բալի այգի» (Սիմյոնով Պիշիկ Բորիս Բորիսովիչ) 
* «Ծառերը կանգնած են մահանում» (Պատոր) 
* «Իրական տղամարդ հազարամյակի սկզբում» (Հայր) 
* «Գիշերօթիկ» (Իվան Կուզմկիչ)
* «Չափազանց երջանիկ հայրիկ» (Հայր) 
* «Պահանջվում է խաբեբա» (պատգամավոր) 
* «Սկանդալի դպրոց» (Քեյլերս)

### Թատրոնի դերեր

* «Փայլփլում է սատանայական տեսարանը» (2011)
* «Դոն Կիխոտ 1938 թվական» (2006) 
* «Շեքսպիրը մեկ երեկոյում» (2005) 
* «Դիմակահանդես» (2004)
* «Գայլերն ու ոչխարները» (2003) 
* «Ամանօրյա անակնկալներ» (2003) 
* «Լուլո․ Կուրտիզանների պատմությունը» (2002) 
* «Ամեն ինչ եղել է․․․Ամեն ինչ կլինի» (2002)
* «Իտալական վրեժ» (2000) 
* «Լուն ականջում» (1998)

### Ֆիլմագրություն

* 2014՝ «Այդքան հեռու, այդքան մոտիկ» - Գրիգորի Տիխոնովիչ
* 2012՝ «Հինգ տարի և մեկ օր»
* 2011՝ «Մուհտարայի վերադարձը 7» (սերիա 50 «Ապրելու թիրախ») - Կովալյով
* 2010՝ «Ողորմության ճանապարհ»
* 2010՝ «1942»
* 2008՝ «Խենթ նոյեմբեր» - Մրցանակակիր
* 2007՝ «Մուհտարայի վերադարձը 4» (սերիա 28 «Գործնական մոգություն») - Սանին
* 2006՝ «Մախնոյի իննը կյանքերը»

## Մրցանակներ
* Ուկրաինայի արժանի արտիստ (23.03.1998)։
* Ուկրաինայի ժողովրդական արտիստ (07.11.2014)։

## Արտաքին հղումներ
* Վիկտոր Ալդոշինը թատրոնի կայքում

## Ծանոթագրություններ

Կատեգորիա:Ուկրաինացի դերասաններ
Կատեգորիա:Ուկրաինայի ժողովրդական արտիստներ
Կատեգորիա:Ուկրաինայի վաստակավոր արտիստներ
Կատեգորիա:21-րդ դարի դերասաններ
Կատեգորիա:Կինոդերասաններ
Կատեգորիա:Թատրոնի դերասաններ
Ժողովածու (5197)

**Ժողովածու** (5197), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5197 թվի տակ։ Ձեռագիրը գրվել է 1274-1280 թվականներին Գրիգոր, Շմավոն գրիչների կողմից Գետիկում։ Ստացողները եղել են Թամփի խաթունը, Սարգիս վարդապետը։ Գրված է թղթի վրա, որն ունի 17.5x12.5 չափս։ Ձեռագիրը կազմված է 434 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 10ա, 33ա, 149ա, 169ա, 211ա, 233բ, 240ա, հետագայի՝ 220ա (13-րդ դար), 212ա (14-րդ դար), 149բ (15-րդ դար), 435բ (1585 թ.), 211բ (17-րդ դար), 211ա (1906 թ.):

## Բովանդակություն
* Տօնապատճառ։
* Աթանասի Աղէքսանդրացւոյ Յերգս Սաղմոսաց։
* Եպիփանու Կիպրացւոյ Յաղագս երգոց Սաղմոսարանին, Դաւթի Փիլիսոփայի Յաղագս Սաղմոսաց Դաւթի Ի խորհուրդ եկեղեցւոյ։
* Կարդ Նահապետացն։
* Մեկնութիւն Սաղմոսաց։
* Մեկնութիւն Երևմիայի։
* Մեկնութիւն Եսայեալ։
* Ներսես Շնորհալի Մեկնութիւն Ժ խորանացն։
* Պատճառ Դ աւետարանացն, թէ որպէս գրեցան։
* Վարդ. Արևելցւոյ Ի ՃԱ Սաղմոսն, Մեկնութիւն, Անթառամ ծաղիկ շարականին, Ի Տասն բանեան, Ի Կորնթացւոյ Ա թուղթն։
* Վարդ. Արևելցւո՞յ Նախաշաւիղ ի վարժս կրթարանի նոր հանդիսաւորի։
* Աւետարան իւղաբերից։
* Մեկնութիւն Առակաց։
* Պատճառ Առակացն Սողոմոնի։

## Ծանոթագրություններ

Կատեգորիա:Մատենադարանի ձեռագրեր
Սեռա դա Բոդոկենա ազգային պարկ

**Սեռա դա Բոդոկենա ազգային պարկ** (), ազգային պարկ Բրազիլիայի Մատու Գրոսու դու Սուլ նահանգում։

## Տեղագրություն
Պարկը պատկանում է սերրադո բիոմին։ Ընդգրկում է 77022 հա տարածք։ Ստեղծվել է 2000 թվականի սեպտեմբերի 21-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկը Պանտանալ կենսական արգելոցում է, որը նաև ներառում է Պանտանալ, Շապադա դոս Գիմարայնշ և Էմաս ազգային պարկերը, ինչպես նաև Սեռա դե Սանտա Բարբարա, Նասցենտես դու Ռիու Տակուարի և Պանտանալ դու Ռիու Նեգրու պետական պարկերը։ Այն ընդգրկում է Պորտու Մուրտինիու, Ժարդին, Բոնիտու շրջաններից որոշ հատվածներ՝ Մատու Գրոսու դու Սուլ նահանգում։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Պահպանվող տեսակներից են՝ *Ancistrus formoso* տեսակի լոքոն, յագուարը (*Panthera onca*) և պուման (*Puma concolor*)։

## Պատկերասրահ

A palmeira e o sol poente.png
Boca da Onça.jpg
Cachoeira Boca da Onça vista de baixo.jpg
Cachoeira do Mimoso.jpg


## Ծանոթագրություններ

## Աղբյուրներ
*
*
*

Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:2000 հիմնադրված բնության հատուկ պահպանվող տարածքներ‎
Սթեթսոնի համալսարան

**Սթեթսոնի համալսարան** (), մասնավոր համալսարան ԱՄՆ Կենտրոնական Ֆլորիդայում։

## Կազմություն և ուսուցում
Համալսարանի կազմի մեջ են մտնում՝

* Արվեստի և գիտության քոլեջ,
* Իրավունքի քոլեջ,
* Գործնական վարչարարության դպրոց,
* Կոնսերվատորիա

Քոլեջը հավատարմագրված է Հարավային քոլեջների և դպրոցների ասոցիացիայի քոլեջների հանձնաժողովի կողմից։

Համալսարանը ավարտում են արվեստի, գիտության, երաժշտության, գորժնական վարչարարության 60-ից ավելի մասնագետներ։ Ասպիրանտուրան և դոկտորանտուրան իրավագիտության, միջազգային իրավունքի և բիզնեսի ոլորտներում առաջարկում են գիտական աստիճաններ։

Սթեթսոնի համալսարանը ուսումնական ծրագրեր է առաջարկում է արտասահմանում՝ սովորելու Իսպանիայում, Ֆրանսիայում, Գերմանիայում, Մեքսիկայում,Անգլիայում, Շոտլանդիայում, Ռուսաստանում, Ավստրիայում և Չինաստանում։

Համալսարանում կան շուրջ 20 պատվավոր գիտական և արհեստակցական կազմակերպություններ, ինչպես նաև ավելի քան 100 ուսանողական ընկերություն, որոնց թվում են *Phi Beta Kappa Society*, ՄԱԿ-ի մոդել, ΑΚΨ (Alpha Kappa Psi) (ամենահին ու մեծագույն տնտեսական ընկերությունը), փիլիսոփայական ակումբը, ΟΔΚ (Omicron Delta Kappa, կառավարիչների ազգային ընկերություն), *Poetry at an Uncouth Hour* (ընթերցողների ակումբ), *Touchstone* (գրականության ուսանողական ամսագիր) և այլն։

## Սթեթսոնի համալսարանի սպորտային կյանք
Համալսարանն ընդգրկված է «Ուսանողական սպորտաձևերի ազգային ասոցիացիայում»։ Համալսարանի մարզիկներին անվանում էին *Hatters* (գլխարկակարներ), նրանք պաշտպանում էին համալսարանի պատիվը *Atlantic Sun Conference* կոֆերենցիայի առաջնություններում։

## Հայտնի ուսանողներ
* Եվգենի Ստարիկով՝ ամերիիկացի ֆուտբոլիստ, որն ունի ռուսական ծագում։
* Ջորջ Ուինսթոն՝ ամերիկացի դաշնակահար։

## Հետաքրքիր փաստեր
Ի տարբերություն մնացած ամերիկյան համալսարանների՝ Սթեթսոնի համալսարանների հանրակացարաններում թույլատրվում է պահել ընտանի կենդանիներ։ Դա արված է, որպեսզի ընտանի կենդանիները օգնեին ուսանողներին ադապտացվել բնակության նոր միջավայրին և հիշել այն տունը, որին իրեն սովոր են։

## Ծանոթագրություններ

## Արտաքին հղումներ
* 

Կատեգորիա:1883 հիմնադրումներ ԱՄՆ-ում
Տուլկան

**Տուլկան**, քաղաք Էկվադորում։ Էկվադորի Կարչի պրովինցիայի մայրաքաղաքն է։ 2001 թվականի տվյալների համաձայն՝ Տուլկան քաղաքի բնակչությունը կազմել է 47․599 մարդ, իսկ արդեն 2010 թվականին՝ 53․588։ Տուլկանը հայտնի է իր հիդրոթերմալ հանքավայրերով, խորը դիտահորերով, 3 ակր տարածություն զբաղեցնող այգիով շրջապատված գերեզմանով, որն առավել հայտնի է 1936 թվականին Խոսե Մարիա Ազաել Ֆրանկո Գերրերայի գաղափարի հիման վրա ստեղծված նոճիների պուրակով։ Քաղաքն Էկվադորի քաղաքներից ամենաբարձրն է․ գտնվում է ծով մակարդակից 2950 մետր (9680 ֆունտ) բարձրության վրա։

## Ստուգաբանություն
Քաղաքի անվանումը ծագում է իսպանացի բնիկ ժողովուրդների՝ *Hul-Can*-ների անունից, ինչը բառացիորեն նշանակում է «Ռազմիկ»։

## Ծանոթագրություններ

Կատեգորիա:1535 թվականին հիմնադրված բնակավայրեր
Lane Boy

**«Lane Boy»**, *[[Blurryface]]* չորրորդ ստուդիական ալբոմի համար *[[Twenty One Pilots]]* ամերիկյան դուետի գրած և ձայնագրած երգ։ *Lane Boy*-ի երաժշտական տեսահոլովակը Յություբում թողարկվել է 2015 թվականի հուլիսի 20-ին։

## Արձագանք
«*Alternative Press*»-ին տված հարցազրույցում Թայլեր Ջոզեֆը ասել է, որ ինքը գրել է երգը՝ ցանկանալով խոսել իր հիասթափությունների մասին և թե ինչ է զգում։ Ջոզեֆը նաև *Fuse*-ին տված հարցազրույցում ասել է. «Սա այն երգն էր, որտեղ դուք կարծես կոտրում եք այդ չորրորդ պատը, և դուք կարող եք տեսնել, թե ինչ է դա իրոք նորմալ մարդ լինելը»։

## Երաժշտական տեսահոլովակ
*Lane Boy*-ի երաժշտական տեսահոլովակը մի փոքր ավելի կարճ է ալբոմային տարբերակից։ Տեսահոլովակում Թայլերը երկու տղամարդկանց հետ քայլում է անտառով, իսկ Դանը նվագում է համերգում։ Նա (Թայլեր) անտառում գտնում է ծաղիկներով վերնաշապիկ, հագնում այն ու միանում Դանին բեմի վրա։ Այնուհետև նա բեմի վրա ծնկի է իջնում ու ամբոխը նրա հետ միասին ծնկի է իջնում, այնուհետև նա ցատկում է, և ամբոխը ցատկում է նրա հետ։ Տեսահոլովակն ավարտվում է Թայլերի կարճատև պարով և ամբոխին խոնարհմամբ։

## Երգացանկ

## Անդամներ
* Թայլեր Ջոզեֆ՝ վոկալ, դաշնամուր, ստեղնաշարային գործիքներ, ուկուլելե, բաս կիթառ 
* Ջոշ Դան՝ հարվածային գործիքներ

## Հիթ շքերթեր

### Դիրքեր

### Տարվա վերջին հիթ շքերթ

## Ծանոթագրություններ

Կատեգորիա:2015 երգեր
Կատեգորիա:2015 սինգլներ
Կատեգորիա:Twenty One Pilots խմբի երգեր
Գևորգ Թումանյան

**Գևորգ Մնացականի Թումանյան**  (), հայ բանաստեղծ, թարգմանիչ, արձակագիր։ Հայաստանի գրողների միության անդամ 2007 թվականից։

## Կենսագրություն
1990 թվականին ավարտել է Մ. Նալբանդյանի թիվ 11 միջնակարգ դպրոցը։

1995 թվականին ավարտել է ԵՊՀ Կիրառական մաթեմատիկա ֆակուլտետը։

1995-1997 թվականներին ծառայել է ՀՀ ԶՈՒ-ում։ Դասավանդել է Գյումրու ճարտարագիտական քոլեջում։

2005 թվականից դասավանդում է Գյումրու թիվ 41 դպրոցում։

Նրա բանաստեղծությունները թարգմանված են ռուսերեն, պարսկերեն, վրացերեն, ֆրանսերեն, սերբերեն։

## Գրքեր
# Անընդհատ անառակ որդի (բանաստեղծություններ), ՀԳՄ, Երևան, 2002։
# Ճախրող Սարդ (բանաստեղծություններ), ՀԳՄ, Երևան 2008։
# Աստվածային ժամանցներից զատ (բանաստեղծություններ), Անտարես, 2012։
# Գևորիկներ (բանաստեղծություններ), Արմավ հրատարակչություն, Երևան, 2017։
# Ունայնիկներ (բանաստեղծություններ), Գրանիշ հրատարակչություն, Երևան, 2019։
# Վրիպումներ (բանաստեղծություններ), Գրանիշ հրատարակչություն, Երևան, 2021։

## Մրցանակներ
# «Գևորիկներ» ժողովածուն 2017 թվականին արժանացել է «ՀՐԱՆՏ ԵՎ ՄԱՆՈՒՇԱԿ ՍԻՄՈՆՅԱՆ» ԳՐԱԿԱՆ ՀԻՄՆԱԴՐԱՄԻ առաջին մրցանակին։
# 2023 թ. «Պոեզիա» անվանակարգում Գևորգ Թումանյանն արժանացել է Գրքի երևանյան միջազգային վեցերորդ փառատոնի գրական մրցույթի «Առաջին մրցանակ»-ին։ Գրքի երևանյան փառատոն

## Գևորգ Թումանյանի ստեղծագործությունները անթոլոգիաներում
# Ժամանակ և բառ, Շիրակ աշխարհի գրականության ծաղկաքաղ / Խմբ.՝ Գ. Սարոյան - Երևան։ Վան Արյան, 1999։
# Գրական Շիրակ, Գրական ժողովածու, 2007։
# Արդի հայ քնարերգություն,  հատ. Ա, Երևան, 2008։
# Ոչ մի շաբաթ առանց բանաստեղծության, Զանգակ հրատարակչություն, 2016։
# Գրեգիրք, Երևան, 2017։

## Ծանոթագրություններ

## Արտաքին հղումներ
* Գևորգ Թումանյանի ստեղծագործությունները Գրանիշում
* Գևորգ Թումանյանի ստեղծագործությունները Գրական թերթում
* Գևորգ Թումանյանի ստեղծագործությունները Գրեթերթում 

Կատեգորիա:1974 ծնունդներ
Կատեգորիա:21-րդ դարի արևելահայ բանաստեղծներ
Կատեգորիա:Գյումրի քաղաքում ծնվածներ
Կատեգորիա:ԵՊՀ Կիրառական մաթեմատիկա ֆակուլտետի շրջանավարտներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Կատեգորիա:Հունիսի 4 ծնունդներ
Մյուրիել Բաուզեր

**Մյուրիել Էլիզաբեթ Բաուզեր** (, ), ամերիկացի քաղաքական գործիչ, Դեմոկրատական կուսակցության անդամ։ Կոլումբիայի շրջանի քաղաքապետ (2015 թվականից)։

## Կենսագրություն
Ծնվել է կաթոլիկ Ջոն և Ջոան Բաուզերների ընտանիքում, երեխաներից ամենակրտրսերն էր, տասը տարով փոքր է իր ամենամտերիմ եղբայր Մարկից։ 1994 թվականին Ջոն Բաուզերը Կոլումբիա շրջանի խորհրդում ընտրվելու անհաջող փորձ էր ձեռնարկել։ Մյուրիել Բաուզերն ավարտել է Փիթսբուրգի Չեթեմի համալսարանը (Փենսիլվանիա), որն այն ժամանակ կանանց քոլեջ էր։  Որոշ ժամանակ աշխատել է Ֆիլադելֆիայում՝ State Farm ապահովագրական ընկերության ներկայացուցիչ էր, ապա ընդունվել է հայրենի Վաշինգտոնում գտնվող Ամերիկյան համալսարանի պետական կառավարման դպրոց, որտեղ ստացել է քաղաքագիտության մագիստրոսի աստիճան։ 2000 թվականին հաստատվել է Վաշինգտոնի Ռիգս Փարկ շրջանում, 2004 թվականին ընտրվել է շրջանային խորհրդատվական հանձնաժողով (Advisory Neighborhood Commission):

2006 թվականին Բաուզերը ընդգրկվել է քաղաքային խորհրդի անդամ Էդրիան Ֆենտիի թիմ, որը քարոզարշավ էր սկսել քաղաքապետ ընտրվելու համար, իսկ հաղթանակից հետո պայքարի մեջ էր մտել Կոլումբիայի շրջանի խորհրդում ազատված տեղի համար և հաջողության է հասել՝ լրացուցիչ ընտրություններում ստանալով ձայների 40%-ը և առաջ անցնելով իր 18 մրցակիցներից։

2014 թվականի նոյեմբերի 4-ին Կոլումբիայի շրջանի քաղաքապետի ընտրություններում հաղթել է 53,9% արդյունքով՝ նրա մրցակիցներից ուժեղ անկախ թեկնածու Դևիդ Կատանիային (Հանրապետականները ընտրություններին չեն մասնակցել) 35,3%-ի դիմաց։ 2015 թվականի հունվարի 2-ին ստանձնել է պաշտոնը։

2018 թվականի նոյեմբերի 6-ին հաղթել է քաղաքապետի ընտրություններում՝ ստանալով 76% ձայն, սակայն դիտորդները նշել են նաև նրա տեղական անհաջողությունը. Բաուզերն ամեն կերպ աջակցություն էր ցուցաբերել քաղաքային խորհրդի պատգամավոր Դիոննա Ռիդերին (Dionne Reeder), որը  պետք է ազատեր քաղաքապետին լուրջ հակառակորդից՝ գործող պատգամավոր Էլիսա Սիլվերմանից, բայց նա իր նպատակին այդպես էլ չի հասնում։

## Անձնական կյանք
2018 թվականի մայիսի 21-ին Բաուզերը հրապարակավ հայտարարել է, որ որդեգրել է նորածին երեխայի։ Այսպիսով, նա դարձել է քաղաքապետի պաշտոնում հայտնված միակ միայնակ մայրը։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Վաշինգտոնի քաղաքապետեր
Աղբիւր բացեալ (5409, Պետրոս Բերթումեան)

**Աղբիւր բացեալ, Պետրոս Բերթումեան** (5409), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5409 թվի տակ։ Ձեռագիրը գրվել է 1814 թվականին Հոհան գրիչի կողմից Լիմում։ Ստացողը եղել է Աբրահամ Կոստանդուպոլսեցին։ Գրված է թղթի վրա, որը ունի 25.5x19 չափս։ Ձեռագիրը կազմված է 80 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը՝ կաշեպատ ստվարաթուղթ դրոշմազարդ։ Հիշատակարաններ նախագաղափար՝ 66ա (1779 թ.), գրչի՝ 2ա։
## Բովանդակություն
* նաև՝ Պօղոսի Կաղգուանցւոյ Կտակ Աւագ ուրբաթու։

## Ծանոթագրություններ

5409
Ժողովածու (5202)

**Ժողովածու** (5202), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5202 թվի տակ։ Ձեռագիրը գրվել է 1358 թվականին Գրիգոր քահանա գրիչի կողմից [ենթադրաբար] Ավնդաց գյուղում։ Ստացողը եղել է Սարգիսը։ Գրված է թղթի վրա, որը ունի 17x11 չափս։ Ձեռագիրը կազմված է 332 թերթից։ Գրված է միասյուն, բոլորգրով։ Կազմը՝ կաշեպատ տածտակ դորշմազարդ, աստառը՝ դրոշմազարդ կտավ։ Հիշատակարաններ գրչի՝ 1ա, 259բ, 284բ, հետագայի՝ 36բ (17-րդ դար), 331բ (1836 թ.):

## Բովանդակություն
* Յովհ. Կլեմաքսի Սանդուղք գիրք։
* Դանիէլի Ռայիթացւոյ Վարք Յովհ. Կլեմաքսի, Լուծմունք Կլեմաքս  գրոց։
* Ընթերծուացք յԱւետարանաց, ի մարգարէից, ի թղթոց և ի Գործոց առաքելոց։
* Աղոօթք։

## Ծանոթագրություններ

Կատեգորիա:Մատենադարանի ձեռագրեր
Heavydirtysoul

**Heavydirtysoul**, ամերիկյան Twenty One Pilots երաժշտական դուետի հեղինակած և ձայնագրած երգ։ Այն թողարկվել է 2016 թվականի դեկտեմբերի 9-ին *Fueled by Ramen* լեյբլով, որպես չորրորդ ստուդիական Blurryface ալբոմի վեցերորդ և վերջին սինգլ։

## Երաժշտական տեսահոլովակ
*Heavydirtysoul* երգի տեսահոլովակը թողարկվել է 2017 թվականի փետրվարի 3-ին։ Տեսահոլովակի ռեժիսոր դարձավ Էնդրյու Դոնհոն և նկարահանվել է Օհայո նահանգի Կոլուբուսում քաղաքում։ Տեսահոլովակը սկսվում է ֆրոնտմեն Թայլեր Ջոզեֆից, ով նստած է մայրուղով անկանոն շարժվող մեքենայի մեջ։ Այդ ժամանակ Դանը նվագում է մայրուղու մեջտեղում և նրա ուղղությամբ է շարժվում մեքենան, որի մեջ նստած էր Թայլերը։ Մեքենան անցնում է Դանի կողքով և կորցնում անիվներից մեկը։ Այդ ժամանակ Ջոշի հարվածային գործիքները ամբողջովին կրակի մեջ էին։ Մեքենան շարունակում է անցնել Ջոշի կողքով և կամաց-կամաց փլուզվել։ Տեսահոլովակի վերջում նրանք սկսում են երգել ամբողջովին քանդված մեքենայի մոտ։ Տեսահոլովակում օգտագործված մեքենան նաև հայտնվեց Jumpsuit երգի երաժշտական տեսահոլովակում։

Ներկա պահին Յություբում տեսահոլովակը ունի ավելի քան 110 միլլիոն դիտում

## Երգացանկ

## Հիթշքերթներ

## Ծանոթագրություններ

Կատեգորիա:2016 սինգլներ
Կատեգորիա:Twenty One Pilots խմբի երգեր
Ճառընտիր (5408)

**Ճառընտիր** (5408), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5408 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 25x20 չափս։ Ձեռագիրը կազմված է 69 թերթից։ Գրված է երկսյուն, նոտրգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։
## Բովանդակություն
* Ճառք, Խրատք, Ներբողեանք (Եփրեմ Ասորի, Յովհ. Ոսկեբերան, Յովհ. Մանդակունի, Վարդ. Այգեկցի, Յակ Սճեցի, Եղիշէ, Կիւրեղ Երուսաղէմացի, Բարսեղ Կեսարացի, անանունք)։
* Քարոզք (Գր. Տաթևացի, անանունք)։
* Ատենաբանութիւն վասն օծման Դաւթի կթղ.-ի։

## Ծանոթագրություններ

Կատեգորիա:Մատենադարանի ձեռագրեր
Սիբիրերեն վիքիպեդիա

**Սիբիրերեն վիքիպեդիա** (*Сиби́рска Википе́ддя*), փակ և հետագայում հեռավոր Վիքիպեդիայի բաժին այսպես կոչված «սիբիրյան լեզու» («սիբիրյան-չալդոն լեզու») արհեստական լեզու դարձրած, որը մշակվել է տոմսկցի գործարար Յարոսլավ Զոլոտարյովի կողմից` հիմնվելով սիբիրյան հին բարբառների վրա։ Բացվել է 2006 թվականի հոկտեմբերի 1-ին, հեռացվել է 2007 թվականի նոյեմբերի 5-ին։

Հիմնական թեմաները, որոնք շոշափվել են «սիբիրյան» Վիքիպեդիայում, կրոնն և լեզվաբանությունն են։ Բացի այդ, «սիբիրյան» Վիքիպեդիայի մասնակիցները տարբեր տեքստերի տեղափոխմամբ զբաղվել են «սիբիրյան լեզվով»։ Ապացուցվում էր, որ դա արվում է նրանց վիքիդարան տեղափոխելու ապագայի համար։

Սկզբնապես պահպանվել է «միայն կարդալու» առանձին ռեժիմով։ Չգրանցված մասնակիցները կարող էին դիտել այն, բայց չէին կարող կառավարել։ Նոր հաշիվների ստեղծմամբ զբաղվել են ադմինիստրատորները։ 2013 թվականի փետրվարին եղել է 5 մասնակից, որոնցից երկուսը նրա ադմինիստրատորներն էին։ Այս պահին ամբողջությամբ ջնջված է։

## Խորհրդանիշ
thumb|right|200px|Սիբիրյան Վիքիպեդիայի խորհրդանիշը
Սիբիրյան կատու (*Сибирска кыска*)․ լուսանկարը պատկերված է աջ հատվածում, համարվում է սիբիրերեն վիքիպեդիայի խորհրդանիշ։

## Ծանոթագրություններ

## Արտաքին հղումներ
* Սիբիրյան Վիքիպեդիայի գլխավոր էջը

Կատեգորիա:Կայքեր այբբենական կարգով
Կատեգորիա:2006 ստեղծված կայքեր
Կատեգորիա:Վիքիպեդիայի պատմություն
Կատեգորիա:Վիքիպեդիան ըստ լեզուների
Վլադիմիր Բոգին

**Վլադիմիր Գեորգիի Բոգին** (), կինոյի և թատրոնի՝ խորհրդային և ռուս դերասան։ Ռուսաստանի Դաշնության ժողովրդական արտիստ (2001), ԽՍՀՄ Պետական մրցանակի դափնեկիր (1986):

## Կենսագրություն
Վլադիմիր Բոգինը ծնվել է 1946 թվականի դեկտեմբերի 22-ին Սարատովում։

Սարատովում նա սովորել է Ասմունքի ժողովրդական թատրոնում, Սարատովի մանկական թատրոնի դերասան  ՌՍՖՍՀ մշակույթի վաստակավոր գործիչ՝ Ն. Լ. Կուրյակովի ղեկավարությամբ։ Սովորել է Մ. Ս. Շչեպկինի անվան բարձրագույն թատերական ուսումնարանում՝ Միխայիլ Ցարյովի կուրսում։ Այն ավարտելուց հետո նրան հրավիրել են աշխատելու Թբիլիսիի Ա. Գրիբոյեդովի անվան թատրոնում։ Վլադիմիր Բոգինը թատրոնում հաջող կերպով խաղացել է դասական և ժամանակակից դերեր։

1971 թվականի նոյեմբերից Վլադիմիր Բոգինը Փոքր թատրոնի դերասան է։ Վլադիմիր Բոգինը նաև նկարահանվել է կինոյում՝ նախապատվություն տալով ռուսական դասականության էկրանավորումներին։

Մահացել է 2017 թվականի մայիսի 7-ին Մոսկվայում։ Թաղված է Մոսկվայի Տրոեկուրովյան գերեզմանատանը։

## Ճանաչում և մրցանակներ
* ԽՍՀՄ Պետական մրցանակ (1986), «Հայրեր և որդիներ» ֆիլմում (1983) Եվգենյա Վասիլիի Բազարովայի դերի համար
* ՌԽՖՍՀ վաստակավոր արտիստ (1991)
* Ռուսաստանի Դաշնության ժողովրդական արտիստ (2001)

## Ստեղծագործություններ

### Դերեր թատրոնում
* Ալեքսանդր Գրիբոյեդովի «Խելքից պատուհաս»՝ *Չացկի*
* Մաքսիմ Գորկու «Հովեկներ»՝ *Վլաս*
* Ալեքսեյ Կոնստանտինովիչ Տոլստոյի «Ցար Ֆյոդոր Իվանովիչ»՝ *Շախովսկի* և *Անդրեյ Շույսկի*
* Յոհան Ֆրիդրիխ Շիլլերի «Ֆիեսկոյի դավադրությունը Ջենովայում»՝ *Բուրգոնինո*
* Մաքսիմ Գորկու «Զիկովներ»՝ *Միխայիլ*
* Իոն Դրուցեի «Վերադարձ իր շրջանը»՝ *Վալենտին Բուլգակով*
* Ալեքսեյ Արբուզովի «Գիշերային լուսավորություն»՝ *Վոլոդյա Միխնո*
* Անտոն Չեխովի «Անտառի ոգի»՝ *Ժելտուխին*
* Իվան Գոնչարովի «Կտրվածք»՝ *Մարկ Վոլոխով*
* Ալեքսանդր Օստրովսկու «Ոչ մի գրոշ չկար, մեկ էլ հանկարծ երեք կոպեկանոց»՝ *Պետրովիչ*
* Յուրի Բոնդարևի «Ափ»՝ *Կնյաժկո*
* Նեդյալկո Յորդանովի «Գոնզագոյի սպանությունը»՝ *Հորացիո*
* Սերգեյ Կուզնեցովի «... Վրեժ չլուծել, այլ Աստծուն վստահել»՝ *Պյոտր Վոյկով*
* Ալեքսեյ Կոնստանտինովիչ Տոլստոյի «Ցար Իվան Ահեղ»՝ *Միխայլո Նագոյ*
* Անտոն Չեխովի «Ճայը»՝ *Մեդվեդենկո*
* Է. Սկրիբի և Է. Լեգուվեի «[Մադրիդի արքունիքի գաղտնիքները»՝ *Ֆրանցիսկոս I*
* Անտոն Չեխովի «Բալենու այգին»՝ *Լոպախին*

### Ֆիլմագրություն
* 1972՝ «Անցյալը և խոհեր»՝ *Յազիկով*
* 1973՝ «Մանկություն. Պատանեկություն. Դեռահասություն»՝ *Զուխին*
* 1973՝ «Տաղանդներ և երկրպագուներ»՝ *Պետրոս Եգորի Մելուզով*
* 1975՝ «Կյանքի մնացած ժամանակահատվածը…»՝ *Նիֆոնով*
* 1977՝ «Եկամտաբեր վայր»՝ *Ժադով*
* 1977՝ «Տանջանքների միջով անցում»՝ *Իվան Գորա*
* 1983՝ «Հայրեր և որդիներ»՝ *Եվգենի Բազարով*
* 1986՝ «Առաջին տղան»՝ *Ստանիսլավ Սերգեյի Մոլոդցով, ուսանողական խմբի ղեկավար*
* 1987՝ «Կիրակի օրը դժոխքում»

## Ծանոթագրություններ

## Արտաքին հղումներ
* Մահախոսական-կենսագրությունը Փոքր թատրոնի կայքում

Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:20-րդ դարի դերասաններ
Կատեգորիա:Ռուսաստանի Դաշնության ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Տրոեկուրովյան գերեզմանատանը թաղվածներ
Գվերու

**Գվերու** (), քաղաք Զիմբաբվեում, Միդլենդս նահանգի վարչական կենտրոնը։

## Պատմություն
Հիմնադրվել է 1890 թվականին որպես Սոլսբերիից (այժմ Հարարե) Բուլավայո տանող ճանապարհին կայարան։ 1982 թվականին անվանվել է *Գվելո*։ 1915 թվականին ստացել է ինքնավար համայնքի, 1971 թվականին՝ քաղաքի կարգավիճակ։

## Աշխարհագրություն
Գվերու քաղաքը գտնվում է Զիմբաբվեի կենտրոնում՝ Գրեյթ Դայք խզումային խախտումների արածքում, Բուլավայոյից 164 կմ հյուսիս-արևելք և Հարարեից հարավ-արևմուտք։ Ծովի մակարդակից բացարձակ բարձրությունը 1424 կմ է։

## Տնտեսություն և տրանսպորտ
Գվերուն խոշոր արդյունաբերական կենտրոն է, քաղաքը տալիս է մետաղագործական (քրոմային համաձուլվածքների արտադրություն), մետաղաձուլական արտադրանք, ցեմենտ, կոշիկ, կաշվե իրեր, մսի վերամշակված արտադրանք։ Գվերուում են գտնվում երկրի ամենախոշոր եղջերավոր անասունների ֆերմաները, զարգացած է խաղողագործությունը։ Գբերուի արևելյան հատվածում՝ Գրեյթ Դայք խզումային խախտումների տարածքում գտնվում են լեռնահանքափորային ձեռնարկություններ, որոնք տալիս են մեծ քանակությամբ քրոմի հանքաքար, պլատին, մագնեզիում և այլ հանքաքարեր։

Բուլավայո-Հարերե-Մապուտու երկաթուղային գիծը Գվերուն կապում է Հնդկական օվկիանոսի ափին։ Քաղաքի շրջակայքում կա օդանավակայան, որն ապահովում է երկրի ներքին կապվածությունը։

Գվերուում է գտնվում Պոլիտեխնիկական ինստիտուտը, Միդլենդսի ազգային համալսարանը, մանկավարժական քոլեջ։

## Կլիմա

## Բնակչություն
Ըստ 2013 թվականի տվյալների՝ քաղաքի բնակչությունը կազմում է 141 862 մարդ, բնակչության թվով հինգերորդ քաղաքն է երկրում։ Բնակչության մոտ 70 %-ը խոսում է շոնա, իսկ 30 %-ը՝ հյուսիսային նդեբելե լեզուներով։

*Բնակչության դինամիկ շարժը ըստ տարիների․*

## Համակործակցով քաղաքներ
* , Բիրմինգհեմ
* , Ցումեբ

## Հետաքրքիր փաստեր
Հայտնի աֆրիկացի մարզիկ-մարաթոնյան վազորդ Կանդան Ամառային օլիմպիական խաղեր 1968-ին մասնակցելուն պատրաստվելու համար ընտրել էր Գվերու-Սելուկվե ուղևորափոխադրող գնացքը և ոչ մի անգամ չի պարտվել դրան։

## Ծանոթագրություններ

Կատեգորիա:1894 թվականին հիմնադրված բնակավայրեր
Կատեգորիա:Զիմբաբվեի քաղաքներ
Ֆյոդոր քեռին, շունն ու կատուն

«**Ֆյոդոր քեռին, շունն ու կատուն**» (), խորհրդային մուլտֆիլմ։ Նկարահանվել է Էդուարդ Ուսպենսկու համանուն վիպակի մոտիվներով։ Բաղկացած է երեք մասից՝ «Մատրոսկին և Շարիկ», «Միտյա և Մուրկա» և «Մայրիկ և Հայրիկ»։

## Սյուժե
Ֆյոդոր քեռին շատ ինքնուրույն վեցամյա քաղաքացի տղա է։ Երկար չմտածելով՝ նա գնում է գյուղ՝ իր նոր ընկերոջ՝ ընտանի կատու Մատրոսկինի հետ ապրելու, որին ծնողները թույլ չեն տվել թողնել տանը։ Արդեն գյուղում նրանք հանդիպում են անտուն շանը՝ Շարիկին, որին տանում են իրենց հետ և կարգի բերում։

## Նկարահանող խումբ

## Գրականություն
* «Дядя Фёдор, пёс и кот», Эдуард Николаевич Успенский, А. Шер Ангстрем, 1992 год — Всего страниц: 124

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:1975 մուլտֆիլմեր
Կատեգորիա:Պրոստոկվաշինո
Կատեգորիա:«Էկրան» ստեղծագործական միության մուլտֆիլմեր
Ալոե Բլեք

**Ալոե Բլեք** (անգլ.՝ Аloe Blacc, ի ծնե՝ **Էգբերտ Նաթանիել Դոքինզ III** (անգլ.՝ Egbert Nathaniel Dawkins III), ), սոուլ ժանրի ամերիկացի երգիչ և երաժիշտ։ Նրա առաջին՝ *Shine Through* ալբոմը թողարկվել է 2006 թվականին Stones Throw Records-ում։

## Կենսագրություն
Էգբերտը երաժշտությամբ զբաղվել սկսել է մանուկ հասակից։ Տարրական դպրոցում սովորելիս նա շեփոր է նվագել, իսկ միջնակարգ դպրոցում սովորելիս դրանից բացի ձայնագրել է նաև իր առաջին՝ Imaginary Friends երգը, որի պրոդյուսերը DJ Exile-ն է, որի հետ նա 1995 թվականին ստեղծել է Emanon հիփ հոփ խումբը։ Ինչպես նաև քոլեջում սովորելու ընթացքում Ալոեն սովորել է կիթառ և դաշնամուր նվագել։

1999-2002 թվականներին, Emanon խմբի կազմում Ալոեն թողարկել է հինգ ալբոմ։ Ավելի ուշ՝ 2005 թվականին, Shaman Works լեյբլում թողարկվել է խմբի դեբյուտային՝ *The Waiting Room* ալբոմը, իսկ 2006 թվականին նրա *Shine Through* սոլո ալբոմը Stones Throw Records-ում։ Ալբոմը ներառում էնեոսուլ, R&B, լատինական երաժշտության և հիփ հոփ ժանրերի երգեր։ Ալոեի սոլո ալբոմի թողարկումից հետո խումբը անորոշ ժամանակով ցրվել է։ 2009 թվականին Cradle ճապոնացի բիթմեյքերի հետ համատեղ թողարկել է ալբոմ, իսկ «I Need a Dollar» երգն ընդգրկվել է «How to make it in America» հեռուստասերիալի սաունդթրեքում։ Հեռուստասերիալի հետ միասին երգը հայտնի է դարձել, իսկ 2010 թվականի ալբոմն զգալի ուշադրություն է գրավում։

Ալոեն հաճախ համագործակցում է Stones Throw Records-ի գործընկերների հետ, ինչպիսիք են Oh No-ն, Dudley Perkins-ը և Georgia Anne Muldrow-ը։

## Սկավառակագրություն
### Սոլո ալբոմներ

* 2003․ The Aloe Blacc EP
* 2006․ Shine Through (Stones Throw Records)
* 2010․ Good Things (Stones Throw Records)

### Համագործակցություններ
#### Emanon-ի կազմում (Aloe Blacc & DJ Exile)

* 1999․ Acid Nine EP
* 2005․ Acid Nine EP (Vinyl, 12)
* 2001․ Imaginary Friends
* 2001․ Steps Through Time
* 2002․ Anon & On
* 2005 The Waiting Room (Shaman Works)

#### Bee-ի կազմում (Aloe Blacc & Cradle)
* 2009․ Open Your Mind (Stones Throw Records)

### Սինգլներ
* 2010․ Femme Fatale 7
* 2010․ I Need A Dollar
* 2011․ Loving You Is Killing Me
* 2013․ Avicii ft. Aloe Blacc – Wake Me Up
* 2014․ The Man
* 2019․ Avicii ft. Aloe Blacc – SOS

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի ռեփերներ
Կատեգորիա:Interscope Records-ի արտիստներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երգիչներ
Կատեգորիա:Բեմական կեղծանուններ
Գրիզիմ

**Գարիզիմ** կամ **Գրիզիմ** կամ **Գարիզին** (; ծագում է *גָּרַז* *gaw-raz*́ «անջատ, կտրված լինել», ; ; ), լեռան անուն՝ Սամարիայի կենտրոնում՝ Նաբլուս քաղաքի  հարավային մասում։

## Հիշատակում Աստվածաշնչում
Բիբլիական ժամանակներում սկզբնապես գտնվում էր Եֆրեմովի ցեղի կալվածքում։ Գևալ լեռան հետ Գրիզիմը Մոիսեյի կողմից նշանակվել էր ամենամյա համընդհանուր ժողովի ժամանակ Օրենքի ընթերցման համար։ Այստեղ էին գտնվում Իսրայելի վեց ցեղերը. Սիմեոնովոն, Լեվիինոն, Իսսախարովոն, Իոսիֆովոն և Վենիամինովոն, ովքեր պետք է կատարեին Օրենքի օրհնությունը, միաժամանակ հակառակ լեռան վրա՝ մյուս վեց ցեղերն էին. Ռուվիմովոն, Գադովոն, Ասիրովո, Զավուլոնովո, Դանովո և Նեֆալիոմովոն, ովքեր անիծում էին այն խախտողներին։ Ուխտի Տապանակը՝ շրջապատված հոգևորականներով և լևիտամներով, գտնվում էր այդ շարքում՝ երկու լեռների միջև։

Գևալ լեռան վրա՝ Մոիսեյի հրամանով իսրայելցիները ամբողջական քարերից կառուցեցին զոհասեղան, որոնց վրա փորագրված էին Աստծո 10 պատվիրանները։ Երկու լեռներն էլ գտնվում էին Եֆրեմովի ցեղի տարածքում և բաժանվում էին հովտով, որտեղ այնուհետև կառուցվեց Նաբլուսը (Շխեմ)։
Լեռան հյուսիսարևմտյան մասում է գտնվում Իակովի ջրհորը։

## Սամարիտաններ
thumb|left|Սամարիտանները նշում են Սուկկոտը՝ Գրիզիմ լեռան վրա
Բաբելոնյան գերությունից հետո սամարիտանները Գրիզիմ լեռան վրա կառուցեցին տաճար, որը Հիրկան Երկրորդի կողմից ավերվեց մոտավորապես Ք.ա. 110 թվականին, բայց դրանից հետո այն շարունակեց մնալ սամարիտանների աղոթատեղին, ինչի մասին հիշատակում է սամարիտանուհին՝ Հիսուս Քրիստոսի հետ զրույցի ժամանակ։

Կայսր Ադրիանը Գրիզիմ լեռան վրա կառուցեց Յուպիտերի սրբատեղին։ 484 թվականին Զենոն կայսրն այստեղ կառուցեց Աստվածամոր եկեղեցին։ Արաբների կողմից նվաճվելուց հետո եկեղեցին ոչնչացվեց. եկեղեցու տեղում կառուցվեց Գանիմա իբն Ալի շեյխի դամբարանը, ով Սալահ ադ-Դինի զինակիցն էր։

20-րդ դարի վերջին սամարիտանները Գրիզիմ լեռան վրա կառուցեցին Կիրյատ-Լուզա բնակավայրը։

## Ծանոթագրություններ

## Արտաքին հղումներ
* 

Կատեգորիա:Աստվածաշունչ
Կատեգորիա:Լեռներ այբբենական կարգով
Կատեգորիա:Համաշխարհային ժառանգության նախնական ցանկ
Անիսա Ռավդա Նաջար

**Անիսա Ռավդա Նաջար** (, ), լիբանանցի ֆեմինիստ և կանանց իրավունքների ակտիվիստ։ «Գյուղերի բարեկեցության հասարակություն» կազմակերպության համահիմնադիր ու ցկյանս անդամ։

## Վաղ տարիներ
Անիսա Ռավդան (ի ծնե անունը՝ «Ռաուդա» կամ «Ռավդա») ծնվել է Բեյրութում՝ կալավածատիրոջ և դեղագործի՝ Սալիմ Անիս Ռավդայի և Զալֆա Ամինե Նաջարի ընտանիքում։ Նրա կրտսեր քույրը՝ Սալուա Ռաուդա Չուքիրը, հայտի նկաչուհի և քանդակագործ է։

Սովորել է Բեյրութի կանանց քոլեջում, ապա՝ Բեյրութի ամերիկյան համալսարանում, որն ավարտել է 1936 թվականին՝ ուսումնասիրելով հասարակագիտություն և կրթություն։

## Գործունեություն
Նաջարի գործունեությունը կապված է գյուղական համայնքի զարգացման և կանանց կյանքի բարելավմանը։ Նա գյուղական ընտանիքների համար ստեղծել է դպրոցներ և կլինիկաներ։ 1953 թվականին Էվելին Բուստրոսի հետ հիմնել էր «Գյուղերի բարեկեցության հասարակություն» կազմակերպությունը, որի նպատականը Լիբանանի գյուղացի կանանց գրագիտության մակարդակի բարձրացումն էր և նրանց տնտեսական հնարավորություններով զինելը։ Նա ստեղծել էր հավաստագիր՝ «Գյուղական տարածություն», որը խթան կհանդիսաներ, որպեսզի գյուղացի կանայք մասնակցեն հասարակության գրագիտության, երեխաների խնամքի, սննդի, հիգիենայի և գյուղատնտեսության ոլորտի գործնական սեմինարներին։ Շուտով ծրագիրը ընդրալյնվել էր՝ ներառելով բովանդակային այնպիսի թեմաներ, ինչպիսիք են գրականությունը, քաղաքականությունը, երաժշտությունը և կրոնը։ Նա եղել է Լիբանանի կանանց խորհրդի քարտուղար, 1948 թվականից Դրուժ մանկատան գլխավոր քարտուղար։ Նա նաև օգնել է հիմնել Լիբանանի «Լավ տնային տնտեսություն» լիգան։

Լիբանանից դուրս՝ Երկրորդ համաշխարհային պատերազմի ժամանակ, եղել է Իրաքի՝ աղջիկների համար նախատեսված երկու դպրոցի տնօրեն։ Կանանց վերաբերյալ միջազգային համաժողովների ժամանակ նա փորձառու պատվիրակ է, որտեղ ներկայացնում էր լիբանանցի կանանց դրությունը (ներառյալ ՅՈՒՆԵՍԿՕ-ի միջոցառումները)։ 1985 թվականին Նայրոբիում մասնակցել է Կանանց միջազգային կոնֆերանսին, իսկ 1995 թվականին Բեյջինում մասնակցել է Կանանց միջազգային չորրորդ համաժողովին։ 1961 թվականին օգնել է հիմնադրել «Հանուն խաղաղության և ազատության կանանց միջազգային լիգայի» լիբանանյան մասնաճյուղը, և 1977-1983 թվականներին եղել է այդ կազմակերպության փոխնախագահը։

2014 թվականին՝ Նաջարի 100-րդ տարելիցի ժամանակ, շրջանառության մեջ է մտել Նաջարի դեմքով և իր անունով փոստային նամականիշը։ Նա երկու անգամ արժանացել է Լիբանանի երախտիքի մրցանակի։

## Անձնական կյանք
1944 թվականին ամուսնացել է գյուղատնտես Ֆոուադ Ամինե Նաջարի հետ, որը 1959 թվականին դարձել էր Գյուղատնտեսության նախարար։ Նրանք ունեցել են երեք երեխա, որոնք բոլորը մեծանալով դարձել էին գյուղատնտեսական ինժեներ։ Այրիացել է 1992 թվականին, երբ Ֆոուադն ավտովթարի էր ենթարկվել։ 2016 թվականին՝ մահկանացուն կնքելու ժամանակ, նա գրեթե 103 տարեկան էր։

## Ծանոթագրություններ

## Արտաքին հղումներ

* Անիսա Ռավդա Նաջարի՝ 2012 թվականի լուսանկարը

Կատեգորիա:Լիբանանցի ֆեմինիստներ
Կատեգորիա:Լիբանանցի հասարակական գործիչներ
Կատեգորիա:Անձինք նամականիշերի վրա
Կատեգորիա:Բեյրութի ամերիկյան համալսարանի շրջանավարտներ
Ժողովածու (5205)

**Ժողովածու** (5205), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5205 թվի տակ։ Ձեռագիրը գրվել է 14-րդ դարում Հովհաննես Մոթիկ գրիչի կողմից։ Ստացողը եղել է Հովհաննես Մոթիկը։ Գրված է թղթի վրա, որը ունի 15.5x12 չափս։ Ձեռագիրը կազմված է 284 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարան գրչի՝  219ա, հետագայի՝ 219բ (1797 թ.):
## Բովանդակություն
* Պորփիւրի Ներածութիւն Ստորոգութեանցրն Արիստոտէլի։
* Դաւթի Անյաղթի, Վերլուծութւին Ներածութեանն Պորփիւրի։
* Մեկնութիւն Ստորոգութեանց, Պերի արմենիասին Արիստոտելի։
* Արիստոտէլի Յաղագս աշխարհի, Յաղագս առաքինութեանց։
* Գր. Մագիստրոսի Չափաբերականք։
* Վարդանայ Վանեցւոյ Ոտանաւոր (1797 թ.):
## Ծանոթագրություններ

Կատեգորիա:Մատենադարանի ձեռագրեր
Ադլան Կացաև

**Ադլան Զելիմխանովիչ Կացաև** (), ռուս ֆուտբոլիստ ՍԿԱ Խաբարովսկ ակումբի կիսապաշտպան։

## Գործունեություն
Կացաևը համարվում է Թերեք ֆուտբոլային ակումբի սան, որտեղ սկսել է իր պրոֆեսիոնալ կարիերան 2005 թվականին։ Իր նորամուտը տոնել է 2005 թվականի նոյեմբերի 19-ին Պրեմիեր լիգայում՝ 30-րդ տուրի ժամանակ Տոմ ակումբի դեմ խաղում (0:2), դուրս է եկել փոխարինման 64-րդ րոպեին։ Այդպես, այդ մրցաշրջանում անցկացրել է 28 խաղ ակումբի նորամուտային հավաքականում, որի կազմում խփել է 2 գոլ։

Շուտով Թերեք ակումբը դուրս է թռել Պրեմիեր լիգայից, հաջորդ երկու մրցաշրջաններում թիմը անցկացրել է առաջին դիվիզիոնում։ 2007 թվականին թիմի հետ միասին դարձել է առաջնության արծաթե մրցանակակիր։ 2007 թվականի մրցաշրջանի մի մաս վարձավճարով տեղափոխվել է «Հարավ»՝ տարածաշրջանի երկրորդ դիվիզիոնի Կավկազտրանսգազ-2005 ակումբ։ 2013 թվականի հուլիսի 23-ին դարձել է առաջնության արծաթե մրցանակակիր վարձավճարային հիմունքներով։

2014 թվականին վարձավճարային հիմունքներով տեղափոխվել է Գդանսկի Լեխիյա ակումբ, սակայն ձևակերպել է դուբլ լեհական թիմում։ 2016 թվականին խաղացել է ՍԿԱ Խաբարովսկ ակումբում, 2017 թվականին վարձավճարային հիմունքներով տեղափոխվել է մախաչկալյան Անժի ակումբ, իսկ 2018 թվականի հուլիսին լիարժեք պայմանագիր է կնքել ակումբի հետ։

## Ձեռբերումներ
* Առաջին դիվիզիոնի արծաթե մրցանակակիր, 2007
* ՖԱԼ գավաթի դափնեկիր, 2014

## Ակումբային վիճակագրություն
*2017 թվականի սեպտեմբերի 23-ի դրությամբ։*

## Ծանոթագրություններ

Կատեգորիա:Անժիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Եվգենի Կաչան

**Եվգենի Միխայիլովիչ Կաչան** (), ռուս ֆուտբոլիստ։ Խաղում է պաշտպանի դիրքում։

## Գործունեություն
Ֆուտբոլով սկսել է զբաղվել 1991 թվականից։ Առաջին մարզիչը եղել է Վլադիմիր Կոստանտինովիչ Յառլիկովը։

2000 թվականին տեղափոխվել է Մետալուրգ ակումբ, բայց խաղացել է միայն 30 րոպե գավաթի խաղարկությանը Ամկար ակումբի դեմ։ 2001 թվականին վարձավճարով է տրվել Չկալովեց Օլիմպիկ ակումբին։

2005 թվականին Մետալուրգ ակումբի հետ միասին դուրս է եկել առաջին դիվիզիոն։ 2013 թվականին դուրս է եկել Ռուսաստանի գավաթի 1/4 եզրափակիչ, որտեղ Ենիսեյ ակումբը 3:0 հաշվով հաղթել է ԲԿՄԱ-ին։ Նա Ենիսեյ ակումբում խաղացել է մինչև 2015/16 մրցաշրջանի ավարտը։

2016 թվականին համալրել է իր ուժերը Սիբիր ակումբի կազմում, որտեղ դարձել է հիմնական կազմի կարևոր խաղացող։

2017 թվականին դուրս է եկել Ռուսաստանի գավաթի 1/4, որտեղ Սիբիր ակումբը հաղթել է Ռուբին ակումբին 1:0 հաշվով։ Մրցաշրջանի երկրորդ կեսի արդյունքում զբաղեցրել է երրորդ տեղը երկրպագուների ձայնով և դարձել է թիմի լավագույն խաղացող։ Մրցաշրջանի ավարտին բացակայել է հավաքականից։

2017 թվականի հուլիսի 1-ին տեղափոխվել է Սիզրան 2003 ակումբ։

2018 թվականի հուլիսի 1-ին պայմանագրի ժամկետը լրացել է, և 2018 թվականի սեպտեմբերի 3-ին ֆուտբոլիստը տեղափոխվել է Վոլգա ակումբ։

## Ելույթների վիճակագրություն
*2018 թվականի հոկտեմբերի 28-ի դրությամբ։*

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆակելի ֆուտբոլիստներ
Կատեգորիա:Վոլգայի ֆուտբոլիստներ
Ճառընտիր (5406)

**Ճառընտիր** (5406), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5406 թվի տակ։ Ձեռագիրը գրվել է 15-րդ դարում Խաչատուր քահանա գրիչի կողմից։ Ստացողը եղել է Ներսես քահանան։ Գրված է թղթի վրա, որը ունի 27x18 չափս։ Ձեռագիրը կազմված է 367 թերթից։ Գրված է երկսյուն, բոլորգրով։ Կազմը՝ կաշեպատ տախտակ, աստառը՝ սպիտակ կտավ։ Հիշատակարաններ գրչի՝ 14բ, 21ա, 44ա, 63ա, 123բ, 212ա, 322բ, 350բ և այլուր, հետագայի՝ 21ա, 60ա, 173բ, 188ա, 235ա, 291ա, 350բ և այլուր (16-րդ դար)։
## Բովանդակություն
* Ճառք, Խրատք, Ներբողեանք (Գր. Սքանչելագործ, Եփրեմ Ասորի, Յովհ. Ոսկեբերան, Եղիշէ, Յովհ. Մանդակունի, Սրերիանոս, Սարգիս Շնորհալի, Յակ. Սրճեցի, Թէոփիլոս, Զաքարիա կթղ., անանունք)։
* Պատմութիւնք Աստուածածնի, Քրիստոսի, Յովհ. Մկրտչի, Անտոնի անապատականի, Կիրաոսի և Յուղիտայ, Թէոդոսի թագաւորի, Մանկանցն Եփեսոսի, Գր. Ակռականդացւոյ, Չարչարանացն Քրիստոսի։
* Վարք և վկայավանութիւնք։
* ՅԱւետարանաց մեկնութեանց Յովհ. Ոսկեբերանի։
## Ծանոթագրություններ

Կատեգորիա:Մատենադարանի ձեռագրեր
Ժողովածու (5219)

**Ժողովածու** (5219), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5219 թվի տակ։ Ձեռագիրը գրվել է 17-րդ դարում։ Ստացողը եղել է Մելիքեեթ երեցը։ Գրված է թղթի վրա, որն ունի 18x12.5 չափս։ Ձեռագիրը կազմված է 88 թերթից։ Գրված է միասյուն, բոլորգրով։ Կազմը՝ կաշեպատ տախտակ։ Հիշատակարան գրչի՝ 13բ, 29բ, 61ա, 67բ։

## Բովանդակություն
Քարոզ խոստովանութեան։ 
Հարցմունք վասն մկրտութեան։ 
Տեսիլ Մարիամու։ 
Թուղթ երկնառաք։ 
Եփրեմայ Ասորւոյ Վասն պահելոյ սուրբ կիւրակէին։ 
Քարոզք։
Կանոնք Գր․ Լուսավորչի։ 
Տեսիլ Ներսիսի Մեծի։
## Ծանոթագրություններ

Կատեգորիա:Մատենադարանի ձեռագրեր
Ջոզեֆ Լիբերման

**Ժոզեֆ Իզադոր (Ժո Իսադոր) Լիբերման** (, ), ամերիկացի սենատոր (սկզբում դեմոկրատ, այնուհետև անկախ) Կոնեկտիկուտ նահանգից, որը 2000 թվականի ընտրություններում Ալբերտ Գոռի հետ առաջադրվել էր ԱՄՆ-ի փոխնախագահի պաշտոնում։

## Կենսագրություն
### Կրթություն
Լեհաստանից ներգաղթած Հենրի Լիբերմանի և Ավստրիայից եկած հրեա Մարսիա Մանգերի որդին։ Լիբերմանների ընտանիքը ունեցել է ալկոհոլային  խմիչքների խանութ։ Լիբերմանը սովորել է Սթամֆորդի ավագ դպրոցում, որտեղ առաջին անգամ դրսևորել է իր առաջնորդական հատկանիշները։ 1963 թվականին իր առաջին քաղաքական առաքելությամբ մեկնել է Միսիսիպի նահանգ, տեղացի նեգրերին սովորեցնել քվեարկել։ 1964 թվականին ավարտել է Եյլի համալսարանը՝ տնտեսագիտության և քաղաքականության բակալավրի աստիճանով։ Այնուհետև ուսումը շարունակել է Եյլի իրավունքի դպրոցում, որն ավարտել է 1967 թվականին։  Եյլում ուսանելու ժամանակ միացել է «Էլայհու» ուսանողական գաղտնի հասարակական կազմակերպությանը։

### Քաղաքական գործունեություն
1970 թվականին ընտրվել է Կոնեկտիկուտ նահանգի սենատոր՝ որպես դեմոկրատ բարեփոխիչ, Վիետնամական պատերազմի հակառակորդ։ 1983-1989 թվականներին զբաղեցրել է Քոնեքթիքութի գլխավոր դատախազի պաշտոնը։ 1989 թվականին ընտրվել է Ամերիկայի Սենատի անդամ Կոնեկտիկուտ նահանգից։

Քլինթոն-Լևինսկու գործի քննության ընթացքում նա կոշտ քննադատեց նախագահին, բայց իր կուսակիցների հետ քվեարկեց նրա իմպիչմենտի դեմ։

2000 թվականի կուսակցական ընտրություններում նա հանդիսացել է Դեմոկրատական կուսակցության փոխնախագահի պաշտոնի թեկնածու։ Նա դարձավ հրեական կրոնը ներկայացնող առաջին թեկնածուն, որը մասնակցել է նախագահական ընտրություններին։ Գոռը և Լիբերմանը պարտվել են ընտրությունում՝ զիջելով հանրապետական թեկնածուներ Ջորջ Ու. Բուշին և Դիկ Չեյնին։

Իրաքի պատերազմի կողմնակից է։ 2005 թվականին Ջոն Մաքքեյնի հետ Սենատ է ներկայացրել բանաձևի նախագիծ՝ պահանջելով կասեցնել Ռուսաստանի անդամակցությունը «Մեծ ութնյակին»։

2006 թվականին նա տանուլ տվեց ներկուսակցական ընտրությունները սենատորի պաշտոնի համար, բայց հետագայում վերընտրվեց որպես անկախ թեկնածու։

2008 թվականին, որպես անկախ սենատոր, նա սատարեց հանրապետական թեկնածու Ջոն Մակքեյնին ԱՄՆ նախագահի ընտրություններում։

### Անձնական կյանք
Լիբերմանը առաջին անգամ ամուսնացած էր Բեթի Հասի հետ (1965-ից 1981 թվական), իսկ երկրորդ անգամ՝ Հադասա Ֆրեյլիխ Տուկերի հետ։ Լիբերմանը իր առաջին կնոջից ունի մեկ որդի և դուստր, իսկ երկրորդից` դուստր։

## Հետաքրքիր փաստեր
Որոշ տվյալներով ՝ Ջո Լիբերմանը Ռուսաստանի և ԱՊՀ-ի գլխավոր ռաբբի Բերլ Լազարի ազգականն է։

Նա Սենատում նշանակվել է որպես «դաստիարակ»՝ Բարաք Օբամայի կողմից։

Նրա ջանքերով արգելվեցին մի շարք բռնի խաղեր, այդ թվում ՝ «Postal» շարքից։ Այս կապակցությամբ նա «Postal 2» խաղի խոսակցությունների մեջ մի քանի անգամ հիշատակվեց, և նաև ընտրություններում թեկնածուներից մեկն էր։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի հակակոմունիստներ
Կատեգորիա:Ամերիկացի փաստաբաններ
Կատեգորիա:Եյլի համալսարանի շրջանավարտներ
Կատեգորիա:Հրեա հակակոմունիստներ
Կատեգորիա:Ամերիկացի իրավաբաններ
Էլք Գրով (Կալիֆոռնիա)

**Էլք Գրով**  () քաղաք, որը գտնվում է Սակրամենտո շրջանում (Կալիֆոռնիա, ԱՄՆ)։ Բնակչությունը կազմում է 153,015 մարդ՝ ըստ 2010 թվականի մարդահամարի տվյալների։

## Աշխարհագրությունը
ԱՄՆ-ի մարդահամարի բյուրոյի տվյալներով Էլք Գրովը  ունի 109 398 կմ² տարածք, որից 109 271 կմ²-ին հողային տարածք է, իսկ 0,127 կմ²-ին՝ ջուր։ Ջրային ռեսուրսների մակերեսը կազմում է նրա ամբողջ տարածքի 0,12% -ը :

Էլք Գրով քաղաքը գտնվում է ծովի մակարդակից 15 մ բարձրության վրա :

## Ժողովրդագրություն

Ըստ 2010 թվականի մարդահամարի տվյալների  Էլք Գրովում բնակվում է 153 015 մարդ։ Բնակչության միջին խտությունը կազմում էր շուրջ 1400 մարդ/կմ²։

Ըստ մարդահամարի, Էլկ Գրովսի ռասայական կազմը ձևավորվել է հետևյալ կերպ՝ 70 478 (46,1%) սպիտակամորդներ, 17,172 (11,2%)՝  սև կամ աֆրոամերիկացիներ, 965 (0,6%)՝  տեղաբնիկ ժողովուրդներ, 40 261 ( 26,3%)՝  ասիացիներ, 1807 (1,2%)՝  Խաղաղ օվկիանոսի կղզիներից ներգաղթածներ, 12 101-ը (7,9%)՝ խառը ցեղերի ներկայացուցիչներ, 10 231-ը (6,7%)` այլ ազգություններ։ Իսպանացիները կամ լատինամերիկացիները կազմում էին 29 810 մարդ` բոլոր բնակիչների 38,8% -ը։

47 927 ընտանիքներից 49,5% -ը երեխաներին դաստիարակիում է մինչև 18 տարեկան, 61,2% -ը համատեղ ապրող ամուսնական զույգեր են, ընտանիքների 13,7% -ը առանց ամուսինների կանայք  են, 19,5% -ը չունեն ընտանիքներ։ Մարդահամարի տվյալներով ընտանիքների ընդհանուր թվի 15,1% -ը ապրում են ինքնուրույն, իսկ 4,5%-ը միայնակ տարեցներ են՝ 65 տարեկան և ավելի մեծ։ Տնային տնտեսության միջին չափը կազմել է 3,18 մարդ, ընտանիքում ապրողների միջին չափը` 3,54 մարդ։

Համաձայն 2010 թվականի մարդահամարի, բնակչությունը ըստ տարիքային միջակայքի հետևյալն է․ 18 տարեկանից ցածր բնակիչներ թիվը կազմում է 46 128 մարդ (30,1%), 18-ից 24 տարեկանների թիվը՝ 13 129 մարդ (8,6%) , 25-ից 44 տարեկանների թիվը՝ 42 688 մարդ (27, 9%), 45-ից 64 տարեկանը՝ 38 326 մարդ (25%) և 65 տարեկան և ավելի բարձր տարիքայինների թիվը կազմում է՝ 12 744 մարդ (8.3%)։ Բնակիչների միջին տարիքը 34,3 տարեկան է։ Էլք Գրովում յուրաքանչյուր 100 կնոջը ընկնում է 93,9 տղամարդ, մինչդեռ 18 տարեկան և ավելի բարձր յուրաքանչյուր 100 կնոջ համար՝ 89,2 տղամարդ։

## Ծանոթագրություններ

Կատեգորիա:1850 թվականին հիմնադրված բնակավայրեր
Կատեգորիա:Կալիֆոռնիայի քաղաքներ
Կառլոս Կեսադա Ալվարադո

**Կառլոս Ալվարադո Կեսադա** (, ), կոստառիկացի գրող, լրագրող, քաղաքագետ, քաղաքական գործիչ և Կոստա Ռիկայի ընտրված նախագահ։ Ավելի վաղ նա զբաղեցնում էր աշխատանքի և սոցիալական պաշտպանության նախարարի պաշտոնը։ Ալվարադոն ունի բակալավրի աստիճան հաղորդակցության և մագիստրոսի աստիճան քաղաքագիտության Կոստա Ռիկայի համալսարանում, ինչպես նաև մագիստրոսի աստիճան Սասեկի համալսարանում։ Ներկայացնում է «Քաղաքացիական գործողություն» ձախ կենտրոնամետ կուսակցությունը։

## Քաղաքական կարիերա
2006-ից մինչև 2010 թվականը Կոստա Ռիկայի Օրենսդիր ժողովում ծառայել է որպես քաղաքացիական գործողությունների կուսակցության խմբակցության խորհրդական։ Նա եղել է Միացյալ Թագավորությունում հետազոտությունների զարգացման ինստիտուտի խորհրդատու, վարչության ղեկավար (Լատինական Ամերիկայի Procter & Gamble),  Լուիս Գիյլերմո Սոլիսի նախագահական քարոզարշավի հաղորդակցության տնօրեն, Կոստա Ռիկայի համալսարանում կոլեկտիվ կապի և լատինական դե Կոստա Ռիկայի համալսարանի լրագրության դպրոցում պրոֆեսոր։ Սոլիսի նախագահության ընթացքում նա զբաղեցրել է մարդկային ներուժի զարգացման և սոցիալական ինտեգրման նախարարի պաշտոնը և եղել է սոցիալական ապահովության միացյալ ինստիտուտի, աղքատության դեմ պայքարի համար պատասխանատու և պետական օգնության տրամադրմամբ զբաղվող ինստիտուտի գործադիր նախագահը։ Հետո նշանակվել է աշխատանքի նախարար։

## Գրական կարիերա
2006 թվականին նա հրատարակել է *Transcripciones Infieles*-ի պատմվածքների ժողովածուն՝ Պեռո Ասուլի հետ։ Նույն թվականին նա մրցանակ է ստացել La historia de Cornelius վեպի համար։ 2012 թվականին հրատարակել է Կոստա Ռիկայում պատմական ժամանակաշրջանի մասին *лас Posesiones* վեպը, երբ Երկրորդ համաշխարհային պատերազմի  ժամանակ կառավարությունը բռնագրավել է գերմանացիների և իտալացիների սեփականությունը։

## Ծանոթագրություններ

Կատեգորիա:Կոստա Ռիկայի նախագահներ
Կատեգորիա:Պետության գործող ղեկավարներ